Valko-Venäjän oppositio

**Valko-Venäjän oppositio** tarkoittaa yleensä niitä demokraattisia poliittisia ryhmiä Valko-Venäjällä, jotka vastustavat vuodesta 1994 saakka maata vahvoin valtaoikeuksin hallinneen presidentti Lukašenkan harjoittamaa politiikkaa ja yleensä pyrkivät useiden muiden entisen Neuvostoliiton tasavaltojen tavoin poistamaan hallintoon jääneitä neuvostopiirteitä. Osa ryhmistä haluaa irrottaa valtiota Venäjän vaikutuspiiristä ja taistelee venäjän kielen suosimisesta vastaan tai pyrii laajempaan länsi-integraatioon Nato- tai EU-jäsenyyden avulla.

Valko-Venäjällä opposition avainhahmojen koteihin tai työpaikoille on tehty kotietsintöjä, ja tietokoneita ja muita työkaluja on takavarikoitu. Opposition edustajiin voidaan kohdistetaan rikossyytteitä, jotka voivat olla tekaistujakin. Useita opposition edustajia on tällaisin perustein tuomittu vankeuteen. Näin menetellen edustajien vaalikelpoiden estämiseksi esimerkiksi seuraavissa presidentinvaaleissa on saatu perusteet. Osa opposition ehdokkaista on muuttanut ulkomaille esimerkiksi turvapaikan turvin. Tämä voi vähentää henkilön mahdollisuuksia osallistua poliittiseen keskusteluun tai vaalitaisteluun Valko-Venäjällä.

Viranomaiset voivat vangita opposition edustajia jopa kuukausiksi maan aiemman, valko-puna-valkoisen kansallislipun esillä pitämisestä. Myös oppositioon liitettyjä järjestöjä valvotaan ja niiden toimintaan puututaan. Niinpä myös oppositiopuolueen statuksen saanut Valko-Venäjän Työväenpuolue kiellettiin virallisesti vuonna 2004, mutta puolue on jatkanut toimintaansa myös toimintakiellon jälkeen.

Oppositio on järjestänyt Valko-Venäjällä presidentinvaalien jälkeisiä mielenosoituksia vuosina 2006, 2010, 2011, 2012 ja 2017.

Oppositio aloitti vuonna 2020 suuret protestit, koska presidentinvaalit olivat vilpilliset. Mielenosoitukset jatkuivat viikkoja, vaikka poliisi yritti tukahduttaa niitä pidätyksin ja ei-tappavalla voimankäytöllä.
 
## Opposition edustajia

Tunnettuja oppositiohahmoja ovat mm. monet Valko-Venäjän eri presidentinvaalien vastaehdokkaat sekä muut oppositiopuolueiden edustajat. Myös esimerkiksi useat ihmisoikeustaistelijat, vapaissa tiedotusvälineissä toimivat toimittajat ja kuvaajat, presidentin linjaa vastustavat ja kritisoivat taiteilijat (osaa heistä sensuroidaan tiedotusvälineissä), ja monet akateemista vapautta kaipaavat (yhtä virallista valtiollista totuutta vastustavat) henkilöt voidaan katsoa opposition edustajiksi, vaikkeivat ole varsinaisia oppositiopoliitikkoja.

Esimerkkejä oppositiohahmoista:
* Ales Bjaljatski, ihmisoikeusjärjestö Vjasnan puheenjohtaja, 12/2013 vankeudessa
* Aljaksandar Kazulin, ex-presidenttiehdokas (2006)
* Anatoli Lebedko, Yhdistyneen kansalaispuolueen puheenjohtaja 
* Aljaksandr Milinkevitš, ex-presidenttiehdokas (2006)
* Vladimir Nekljajev, kirjailija, ex-presidenttiehdokas (2010), kotiaresti päättyi 7/2013
* Andrei Sannikau (Andrei Sannikov), ihmisoikeusjärjestö Charter '97:n puheenjohtaja, ex-presidenttiehdokas (2010) ja entinen diplomaatti ja varaministeri, poliittinen turvapaikka Isossa-Britanniassa 12/2012- 
* Pavel Severinets (), Valko-Venäjän kristillisdemokraattisen puolueen johtajia, oli vangittuna lokakuuhun 2013 saakka.
* Mikalai Statkevitš (), ex-presidenttiehdokas (2010), entinen everstiluutnantti, sosiaalidemokraatti, 12/2013 vankeudessa 
* Maria Kalesnikava, oppositiojohtaja
* Svjatlana Tsihanouskaja, Liettuaan paennut opposition keulakuva
* Veronika Tsapkala, Moskovaan paennut oppositiojohtaja
* Viktar Babaryka, opposition vahvin ehdokas vuoden 2020 presidentinvaaleissa, pidätettiin ennen vaaleja


Kuva:Sviatlana Cichanowskaja Vitebsk 01.jpg|Svjatlana Tsihanouskaja
Kuva:Maria Kalesnikava Координационный совет 2020-08.jpg|Maria Kalesnikava
Kuva:Alaksandr Bialacki.jpg|Ales Bjaljatski, ihmisoikeusjärjestö Vjasnan puheenjohtaja, poliittinen vanki.
Kuva:Sannikov1.jpg|Andrei Sannikau, poliittinen pakolainen.
Kuva:Niakliaew2.jpg|Vladimir Nekljajev, kirjailija.
Kuva:Pavel Sieviaryniets.jpg|Pavel Severinets, vapautui poliittisesta vankeudesta lokakuussa 2013.
Kuva:Mikalai Statkevich.JPG|Mikalai Statkevitš, poliittinen vanki.
Kuva:Бабарико Виктор Дмитриевич.jpg|Viktar Babaryka, presidenttiehdokas 2020.


### Oppositioryhmittymiä
"Vapaa Valko-Venäjä" () -aloitteeseen liittyviä kansalaisjärjestöjä ovat:

: "Me muistamme" (Мы помним), 
: "Vapaus poliittisille vangeille!" (Свободу политзаключенным!)
: "Volat" (Волат)
: "Veteraanit demokratian puolesta" (Ветераны за демократию) 
: "Yrittäjien lakkokomitea" (Общереспубликанский стачком предпринимателей)
: "TERRA-konventio" (TERRA-Конвенция)
: "Antifasistinen liike" (Антифашистское действие)

## Katso myös
*Valko-Venäjän presidentinvaali 2006
*Valko-Venäjän presidentinvaali 2010

## Lähteet

### Aiheesta muualla
*
*Free Belarus Center  (freebelarus.center)
*The United Civic Party  (ucpb.info)
*Ihmisoikeusjärjestö Charter '97  (charter97.org)
*Ihmisoikeuskeskus Vjasna    (spring96.org)
*Vjasna: List of political prisoners  (spring96.org)
*Belarusian opposition   (belarusdigest.com)
*G.Ioffe, 2004: Understanding Belarus: Economy and Political Landscape (pdf)  (radford.edu)
*Belarus Nezavisismaja   (belarusindependent.com)
*Valko-Venäjän oppositio ei väsy – taistelu Aljaksandr Lukašenkaa vastaan jatkuu (7/2012) (suomenkuvalehti.fi)